ยังไม่พร้อม สอบถามหน่อยค่ะ ตอนนี้หนูน่าจะท้องได้หนึ่งเดือนแล้ว และยังไม่อยากมีตอนนี้ ต้องทำยังไงได้บ้างคะ ช่วยแนะนำหน่อยคะ ถ้าฉีดยาปรับฮอร์โมน ได้ผลไหมคะ
สวัสดีค่ะ แนะนำให้ลองปรึกษากับพ่อหรือแม่ หรือผู้ใหญ่ที่เราใกล้ชิดอยู่นะคะ พ่อแม่หรือผู้ใหญ่อาจจะโกรธ ไม่พอ ตกใจ ผิดหวัง หรือต่อว่าเรา แต่สุดท้ายแล้วพ่อแม่หรือผู้ใหญ่ที่ดูแลเราก็คือคนที่ปรารถนาดีและพร้อมช่วยเหลือเราในที่สุด คนที่รักเราย่อมไม่ทอดทิ้งหรือทำร้ายเราค่ะ ไม่แน่ว่าพ่อหรือแม่อาจอยากได้หลานก็ได้นะคะ และเด็กที่กำลังจะเกิดอาจเป็นกำลังสำคัญในอนาคตให้เราก็ได้ค่ะและควรคุยกับฝ่ายที่เป็นพ่อของเด็ก หากอีกฝ่ายรับผิดชอบ จะช่วยให้กำหนดแนวทางการแก้ปัญหาได้ง่ายขึ้น แต่หากอีกฝ่ายปฏิเสธความรับผิดชอบ ก็ควรตั้งสติและเข้มแข็งเข้าไว้ เพราะยังมีพ่อแม่ที่คอยเป็นห่วงเราอยู่ค่ะ การเลี้ยงลูกโดยมารดาฝ่ายเดียว เด็กก็สามารถเติบโตเป็นผู้ใหญ่ที่ดีได้ไม่แตกต่างจากเด็กที่มีทั้งพ่อและแม่ค่ะนอกจากนี้หากตัดสินใจทำแท้งเองด้วยวิธีที่ไม่ถูกต้อง ไม่ได้อยู่ในการกระทำของแพทย์เฉพาะทาง มีโอกาสที่จะเกิดอันตรายได้มาก จนอาจเกิดภาวะแทรกซ้อนที่ไม่สามารถมีลูกได้อีกในอนาคตค่ะในเบื้องต้นอาจโทรไปปรึกษาที่เบอร์ 1663 สายด่วนท้องไม่พร้อม หรือเบอร์ 1323 ของกรมสุขภาพจิต เพื่อรับฟังคำแนะนำอื่นๆ เพิ่มเติมค่ะ เป็นกำลังใจให้นะคะ